open-index/open-wikipedia-markdown huggingface dataset:
Mahendra Bir Bikram Shah

**Mahendra Bir Bikram Shah** (født 11. juni 1920, død 31. januar 1972) var konge i Nepal fra 1955 til sin død. 

Han var sønn av kong Tribhuvan av Nepal og hans kone dronning Kanti, faren hadde flere koner inkludert søsteren til dronning Kanti. Kong Tribhuvan arvet kongetittelen tre år gammel, han hadde aldri noen reell makt, statsministerposten gikk i arv i dynastiet Rana som var de virkelige herskerne i Nepal. I 1951 ble ranaene kastet og et halvdemokratisk styre innført, dette ble støttet av den aldrene kong Tribuvan. I 1955 døde kong Tribuvan og kong Mahendra tok over. Han kom etterhvert på kant med statsministeren og i desember 1960 gjennomførte han et statskupp der han innsatte seg selv som statsminister. Etter noe press trakk han seg i 1963 fra posten som statsminister, men innførte en ordning der han selv utpekte stasministerne.

Han døde av hjerteinfarkt i 1972.

## Se også
* Birendra Bir Bikram Shah Dev
* Gyanendra Bir Bikram Shah Dev
* Shah-dynastiet
* Gorkha
* Liste over Nepals konger
* Nepal - liste over statsministre
* Rana-dynastiet
* Nepals Kongressparti
* Bishweshwar Prasad Koirala

## Referanser
Birendra Bir Bikram Shah Dev

**Birendra Bir Bikram Shah Dev**, वीरेन्द्र वीर विक्रम शाहदेव *Vīrendra Vīra Vikrama Śāhadeva*, (født 28. desember 1945, død 1. juni 2001 i Katmandu slott) var konge i Nepal fra 1972 til sin død. 

I 1990 var han med på å gjeninnføre det parlamentariske demokratiet som hans far, kong Mahendra, hadde avskaffa i 1960.

Han blei drept sammen med sin nærmeste familie i en massakre i Katmandus slott. Ifølge den offisielle forklaringa var den skyldige hans egen sønn, kronprins Dipendra, som sjøl blei dødelig såret og døde tre dager seinere uten å ha kommet til bevissthet. Men de fleste trodde at Birendras egen yngre bror, Prins Gyanendra, var den virkelige bakmannen bak massakren, kanskje med hjelp av sin sønn, prins Paras. 

Birendra blei fulgt på tronen av sin sønn, Dipendra, som lå i koma de fire dagene han formelt var konge, og deretter av Gyanendra.

## Se også

* Massakren i Katmandus slott i 2001
* Tribhuvan Bir Bikram Shah
* Shah-dynastiet
* Gorkha
* Liste over Nepals konger
* Nepal - liste over statsministre
* Rana-dynastiet
* Nepals Kongressparti
* Bishweshwar Prasad Koirala
* Nepals Kommunistiske Parti (maoistisk)

## Referanser


## Eksterne lenker
* 
*
Fredrikstad bru

**Fredrikstad bru** er en buebro over elven Glomma i Østfold som skiller Fredrikstad sentrum fra Gamlebyen. Broen er 824 meter lang og ble åpnet av kronprins Olav 18. august 1957.  Fredrikstad bru ble åpnet ca to år etter «søsterbrua» Karmsund bru. Broen har et hovedspenn på 196 meter og 39,5 meter seilingshøyde. I alt er broen 64 meter høy med 23 spenn. Den er en del av riksvei 110 og betraktes som et av byens landemerker.

Fredrikstad bru og rundkjøringen på østsiden av broen ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet broen og rundkjøringen 17. april 2008.

## Populærkultur
Populærkulturelt er Fredrikstad bru blitt referert til i sangen *Fredrikstad* av rapgruppen Pen Jakke, med teksten «En hykler som sykler på Fredrikstadbrua // Synd han glemte lua // Nå blir det høysnua».

## Selvmordsgjerde
I mars 2004 stod brua ferdig sikret med et nytt, høyere rekkverk. Før rekkverket ble forhøyet har om lag tre personer hvert år tatt livet sitt ved å hoppe fra Fredrikstad bru, og enda flere har prøvd. Det 2,5 meter høye gjerdet strekker seg 400 meter nedover på hver side av broen, og er et forsøk på å få satt en stopper for den dystre statistikken.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Fredrikstadbrua på broer.no
* NRK Østfold: – Helt suverent å bygge brua (17. august 2007)
* NRK Østfold: Fredrikstadbrua 50 år (galleri)
*
Kareler (norsk minoritetsgruppe)

En **kareler** var en person bosatt i Nord-Norge med historiske røtter fra Karelen. Karelere anses ikke lenger som en egen norsk folkegruppe. Årsaken er at de opprinnelige karelske innvandrere etterhvert er blitt assimilert med de norske kvenene og nordmenn.

## Historie
Historien om de norske karelerne er svært gammel.
Ottars beretning til kong Alfred av England, fra 800-tallet, nevner karelerne som en folkegruppe i det nordligste Norge i tillegg til samer, kvener og nordmenn. Karelere er videre blitt nevnt som en folkegruppe i Norge opp gjennom historien i ulike sammenheng. 

Som regel er de nevnt i en bisetning i forbindelse med kvener.
Men når og hvordan karelerne opprinnelig kom til Norge er det i dag ingen som vet. De siste 3-400 årene har det ikke vært noen innvandring fra Karelen til Norge, og det er ingen som *(såvidt vites)* betegner seg som karelere i Norge i dag. De opprinnelige norske karelerne er gjennom tidene blitt innlemmet i den kvenske befolkningen (de snakket omtrent samme språk – *[[Østersjøfinske_språk|østersjøfinsk]]*). Selv om det i Norge finnes mennesker med karelske røtter, vil de i dag (sannsynligvis) betegne seg som enten kvener eller som nordmenn.

Vi må anta at de opprinnelige karelerne kom sjøveien fra Kvitsjøen (det nordligste området av Karelen)  og bosatte seg langs kysten av Finnmark.  De fulgte da omtrent den samme ruten som pomorene til Finnmark.
Longdog

**Longdog** er en blandingshund, et resultat av kryssavl mellom ulike mynderaser. Mest vanlig er bastarder etter saluki og greyhound, men også skotsk hjortehund og irsk ulvehund er en forholdsvis vanlig blanding. Også kryssavl mellom greyhound og skotsk hjortehund forekommer regelmessig. I tillegg kommer en rekke andre myndekombinasjoner, planlagte eller ikke.

Fenomenet med kryssavl mellom ulike mynderaser oppsto i Storbritannia på 1800-tallet og var trolig resultat av noens ønsker om å skape en mer passende jakthund for bestemte oppgaver, enten det gjaldt å gjøre den mer utholdende, gi den større fart eller mindre størrelse. Avkom etter slik kryssavl har likhetstrekk med lurcher, men sistnevnte er ikke en ren mynde&ndash;mynde blanding. Lurcheren er dessuten også langt mer populær enn longdog.
Per Grieg

**Per Geelmuyden [[Grieg (slekt)|Grieg]]** (født 22. januar 1897 i Bergen, død 11. januar 1962) var en norsk arkitekt. Utdannet ved NTH i Trondheim i 1922. Egen praksis i Bergen fra 1923. Han behersket monumentalbygg like godt som han behersket småhus. Hans produksjon spenner fra nyklassisisme til funksjonalisme.

## Arbeider

Blant andre:

* Fana Apotek (Nesttun Apotek), Nesttun 1923.
* Telefonsentralen i Ibsengate, Bergen 1928. 
* Handelsstandens aldershjem (nå Blichfeldt/Meyers Aldersbolig), Årstaveien 27, Bergen 1932.
* Johannes Menighets Aldershjem, Thor Møhlens gate 34, Bergen, 1932
* Bolig i Ole Irgens vei 126, Bergen 1934.
* Sundt varemagasin, Torvalmenningen, Bergen 1938.
* Diakonissehjemmet sykehus, Haraldsplass, Bergen 1940.
* Siloen til Hæggernes Valsemølle, Hegreneset, Bergen 1943-52.
* Bontelabo fryselager, Skoltegrunnskaien, Bergen 1946. 
* Bergens Trygdekasse, nå Det psykologiske fakultet, Lars Hilles gate, Bergen 1948. 
* Øvsttun gamlehjem (Solhaug), Nesttun, 1948.
* Bergenskes dampskibsselkaps adminstrasjonsbygg med hotell Orion, Bradbenken, Bergen 1958.
* Bergen Sjøfartsmuseum, 1962.



Fil:Per_Grieg_own_house.JPG|Eget hus i Årstadgeilen, Bergen.
Fil:Nestunapo.JPG|Nesttun apotek 1923.
Fil:Tsentral.jpg|Telefonsentralen i Ibsens gate, Bergen 1928.
Fil:Haldershj.jpg|Handelsstandens aldershjem, Årstad, Bergen 1929.
File:Aldershjem grieg.jpg|Johannes Menighets Aldershjem, Thor Møhlens gate 34, Bergen, 1932
Fil:GriegSundt.jpg|Sundt, funksjonalistisk stormagasin 1938, Bergen.
File:Silo Grieg.JPG|Silo på Hegreneset valsemølle, Bergen 1943-52
Fil:2006_09_16_Bergen_Per_Grieg_Trygdekassen004.jpg|Trygdekassen, Lars Hilles gate, 1948, Bergen.
Fil:Solhaug.jpg|Øvsttun gamlehjem (Solhaug), Nesttun, 1948.
Fil:Bergens Sjøfartsmuseum inngang.jpg|Bergen Sjøfartsmuseum, 1962.



## Utmerkelser
* Houens fonds diplom 1961 for Sundt varemagasin i Bergen.

## Se også
* Bergensskolen i arkitektur

## Referanser


## Litteratur
* Grung, Truls red.: *Arkitekt Per Grieg : stor kunstner, stort menneske*, Bergen, Halfdan Grieg, 1997. 
* Lunde, Thorunn: *Funksjonalisten Per Grieg*, hovedoppgave i kunsthistorie UiB 1996
* *Norsk arkitekturmuseums årbok 1996*.

## Eksterne lenker
* Mellomkrigsarkitektur i Bergen
* Architecture in Norway
* Store norske leksikon
* Docomomo – Silo på Hegreneset valsemølle
Finsk-ugriske språk

**Finsk-ugriske språk** er en språkgruppe innen den uralske språkfamilien som hovedsakelig tales i skogsbeltet fra og langs elven Ob og vestover. Blant de mest kjente finsk-ugriske språkene er finsk, estisk, ungarsk og de samiske språkene.

Som finsk-ugriske folk regnes de folk som taler finsk-ugriske språk. De største finsk-ugriske språkene er ungarsk (13,6 millioner), finsk (5,2 millioner), og estisk (1,1 millioner). Disse tre språkene er de eneste finsk-ugriske språkene som har posisjon som nasjonalspråk. Andre store finsk-ugriske språk er marisk, syrjensk og nordsamisk.

De finsk-ugriske språkene er sammen med baskisk, tyrkisk, grønlandsk og maltesisk de eneste språkene i Europa som ikke tilhører den indoeuropeiske språkfamilien.

## Karakteristisk for finsk-ugriske språk
Noen språktrekk som er ganske vanlige blant finsk-ugriske språk er:
* stor bruk av suffikser og en agglutinerende språktype
* mange kasus (ofte 12–14 stk)
* mangler grammatisk kjønn som vi har i norsk (*en* gutt, *ei* jente, *et* hus), også de personlige pronomenene mangler kjønn  
* mye bruk av postposisjoner (preposisjoner er sjeldne)
* negasjonsverb
* totall i noen av språkene
* vokalharmoni
* mange vokaler
* stadieveksling i noen av språkene

## Klassifisering
*Uralske språk
**Finsk-ugriske språk
***Ugriske språk
****ungarsk
****Ob-ugriske språk
*****mansi (vogulsk)
*****khanti (ostjakisk)
***Finsk-permiske språk
****Østersjøfinske språk
*****Estisk
******sørestisk
*******võro
*******setu
*****Finsk
******Meänkieli (tornedalsfinsk)
*******Gällivarefinsk
*******torneälvdalsfinsk
******kvensk
******ingermanlandsk
*****ingrisk
*****karelsk
******livvi
******tverkarelsk
*****livisk
*****vepsisk
*****votisk
****Volgafinske språk
*****Marisk Varieteter: østmarisk og vestmarisk
*****Mordvinske språk 
******erzia
******moksja
****Permiske språk
*****udmurtisk (votjakisk)
*****Komi
******syrjensk
******komipermjakisk
****Samisk
*****Vestsamisk
******lulesamisk
******nordsamisk
******pitesamisk
*****Sørsamiske språk
******sørsamisk
******umesamisk 
*****Østsamisk
******akkalasamisk
******enaresamisk
******kajanasamisk
******kildinsamisk
******skoltesamisk/østsamisk
******tersamisk
**Samojediske språk
***Nordsamojedisk
****nenetsisk (jenisejsamojediska)
*****skogsnenetsisk
*****tundranenetsisk
****enetsisk (jurakisk)
****nganasansk (tavgisamojedisk)
***Sørsamojedisk
****kamassisk
****selkupisk (ostjaksamojedisk)

## Referanser


## Litteratur
* Abondolo, Daniel (1988): *The Uralic Languages*. London og New York: Routledge.
* Collinder, Björn (1962): *Introduktion till de uraliska språken. Finskan och dess frändespråk*. Stockholm: Natur och kultur.
* Hajdú, Péter; Domokos, Péter (1987): *Die uralischen Sprachen und Literaturen*. Hamburg: Buske.

## Eksterne lenker
* Informasjonssenter for finsk-ugriske folk
* Finsk-ugriska sällskapet (Suomalais-ugrilainen Seura)
* Finsk-ugriske lenker
Mosneselva

**Mosneselva** er en elv i Etne kommune i Hordaland. Mosneselva fører smeltevann fra Folgefonna ut i Åkrafjorden. Hele elva ligger i Folgefonna nasjonalpark, elvas utløp i Åkrafjorden er det eneste stedet der Folgefonna nasjonalpark går helt ned til sjøen.

Vassdraget ble i 1993 vernet mot kraftutbygging gjennom Verneplan IV for vassdrag.

## Referanser
Åkrafjorden

**Åkrafjorden** er en fjordarm av Skånevikfjorden i kommunene Kvinnherad og Etne i Hordaland. Den har innløp ved Vannes i vest og strekker seg 32 kilometer østover til bygda Fjæra i fjordbotnen.

Fjorden er 650 meter på det dypeste.

Europavei 134 går langs sørsida av fjorden og krysser Langfoss i indre deler av fjorden.

## Referanser




## Eksterne lenker
*
Hattebergselva

**Hattebergselva** er en elv i Kvinnherad kommune i Hordaland. Elva munner ut i Kvinnheradsfjorden ved tettstedet Rosendal.

Vassdraget ble i 1993 vernet mot kraftutbygging gjennom Verneplan IV for vassdrag.

## Referanser
Furebergselva

**Furebergselva** er en elv i Kvinnherad kommune i Hordaland. Den har utspring fra vestsida av Folgefonna, som en rekke små bekker og breelver som renner sammen innerst i Furebergsdalen. Herfra renner elva mot nord til munningen i Maurangsfjorden. Like før munningen danner elva den kjente Furebergsfossen.

Vassdraget ble i 1993 vernet mot kraftutbygging i Verneplan IV for vassdrag. Mesteparten av nedbørfeltet ligger innenfor Folgefonna nasjonalpark.

## Referanser
Den syvende far i huset

«**Den syvende far i huset**» er et norsk folkeeventyr, med nummer ATU 726 i den internasjonale eventyrkatalogen.

## Handling
En vandringsmann er ute og går i ødemarken da kvelden nærmer seg og han må finne husly. Han kommer til en lysning i skogen der det ligger en stor og vakker herregård, nesten et lite slott. Vandringsmannen vil spørre om rom for natten, og henvender seg til den første han ser: en gråhåret og skjeggete gammel mann som står ved grinda og hugger ved. Men da vandringsmannen ber om husly svarer vedhoggeren at *han* ikke kan avgjøre det; vandringsmannen må gå inn på kjøkkenet og spørre vedhoggerens far. På kjøkkenet møter vandreren en enda eldre mann, som holder på å fyre opp i peisen. Det samme skjer: mannen svarer at siden det ikke er han som er den eldste i huset, er det ikke opp til ham å gi noen husrom. Han sender vandreren videre: inn i den nærmeste stua, til *sin* far.

Dette gjentar seg hele fire ganger til: vandreren ber om husly, men den han tror er sjef i huset, sender ham videre til far *sin*. Hver person er eldre, og naturlig nok mer skrøpelig enn den forrige, selv om den første selv var nokså gammel. Hver person vandringsmannen blir sendt videre til, holder til på et nytt sted i huset – på benken, i senga, i vogga og til slutt i et horn som henger på veggen. Husets sjef er endelig funnet, og trass i at det er vanskelig å helt forstå pipingen som kommer fra den gamle, skjønner vandringsmannen at han innvilges overnatting, da det blir båret inn et staselig festmåltid og myke reinsdyrsfeller til å sove på.

## Eldre varianter
Det er samlet inn 22 varianter av eventyrtypen i Norge, men mest kjent er den oppskriften Peter Christen Asbjørnsen gjorde i Nord-Østerdal i 1851. Originalforlegget er tapt, men det ble første gang publisert av samleren selv i *[[Illustreret Nyhedsblad]]* og gjennom innberetningen til Det academiske Collegium, trykket i *Norske Universitets- og Skole-Annaler. II Række. VII. 1ste Hefte*. Christiania 1854, side 83-103.

Eventyret har et kumulativt element: Nå har jeg spurt (han som hugg ved, stelte i kjøkkenet, satt ved bordet og ved benken, stappet tobakk, lå i sengen og hang i hornet på veggen, osv.) … om å få låne hus i natt.

## Yngre versjoner
Eventyret ble filmatisert av Ivo Caprino i 1966 som en dukkefilm med tittelen ''Sjuende far i huset''. 

## Se også
**[[Sjuende far i huset]]*, dokkefilm fra 1966
* Sjuende far i huset (band), bygderockeband fra Verdal

## Referanser


## Eksterne lenker
*Eventyret i fulltekst på Prosjekt Runeberg
Ceratosaurus

* *C. nasicornis*
* *C. dentisulcatus*
* *C. magnicornis*

***Ceratosaurus*** var en dinosaur som levde i jura-perioden (rundt 156&ndash;145 millioner år siden). Navnet "*Ceratosaurus"* betyr "hornøgle" fordi den hadde noen små horn på nesen og et horn over hvert øye. Det ble tidligere trodd at *Ceratosaurus* brukte hornet til våpen, men nye studier har vist at dette er feil siden hornet er for tynt og svakt. Den var 4,5&ndash;6&nbsp;m lang og veide 0,5&ndash;1&nbsp;tonn. *Ceratosaurus* tilhører kjøttetergruppen *[[Theropoda]]*. Dinosauren er hittil funnet i Colorado og Utah i USA, Portugal og i Tanzania. *Ceratosaurus* hadde også en ganske fleksibel hale, noe som kan bety at den svømte i vannet som en krokodille. *Ceratosaurus* hadde også små pigger langs hele ryggen.
## Eksterne lenker
*
Speidernes beredskap

**Speidernes beredskap** (**SBG**, tidligere kalt *Rovernes Beredskapsgruppe*) er et nettverk av grupper i Norges speiderforbund, som i tillegg til vanlig speiderarbeid, har spesiell erfaring med å drive redningstjeneste og annen samfunnsnyttig tjeneste. Medlemmene trenes til å drive godt beredskapsarbeid gjennom friluftsliv, arrangementer og realistiske øvelser. De er godt rustet til å delta i leteaksjoner hvor speidere og andre er involvert. Alle medlemmene i Speidernes beredskapsgrupper er medlemmer av Norges speiderforbund. Speidernes Beredskap inngår også sammen med andre hjelpekorps i FORF.

Speidernes Beredskap er organisert med et ansvarsområde som dekker ett politidistrikt.

## Referanser




## Eksterne lenker
* Speidernes Beredskap
* Speidernes Beredskapsgruppe Agder
* Speidernes Beredskapsgruppe Sør-Vest
* Speidernes Beredskapsgruppe Trøndelag
* Speidernes Beredskapsgruppe Vest
* Speidernes Beredskapsgruppe Sør-Øst
Cidade Velha

**Cidade Velha** (portugisisk for «gammelbyen»), eller **Sidadi Velha** (lokalt kreolsk språk, Bádiu) er en by 15 km fra Kapp Verdes hovedstad Praia på øya Santiago. Tidligere var byen Kapp Verdes hovedstad og het tidligere Ribeira Grande. Cidade Velha er den eldste bosetningen på Kapp Verde og den første europeiske i tropene. Byen ble grunnlagt av portugiserne. 
## Historie
Øya ble kalt *Ribeira Grande* (portugisisk for *stor dal*) av António da Noli som den første europeiske bosetning i tropene og som Kapp Verdes første bosetning i 1462. I 1466 fikk Cidade Velha monopol på slavehandel og ble en viktig by i det portugisiske imperiet. Slaveer fra Guinea-Bissau og Sierra Leone ble fraktet fra Cidade Velha til Brasil og Vestindia. Den store dalen fungerte som et fengsel for slavene, mens de ventet på å bli fraktet til den nye verden.

I 1533 ble byen sete for Den katolske kirkes vestafrikanske bispedømme og fikk bystatus i 1572. I 1585 og i 1586 angrep Sir Francis Drake byen to ganger. Den portugisiske slavehandelen ble stanset i byen i 1712 av franskmannen Jacques Cassart som plyndret og ødela byen. Etter denne hendelsen flyttet portugiserne Kapp Verdes hovedstad til Praia.

I dag er Cidade Velha en liten fiskerlandsby og hovedlandbruksartiklene er sukkerrør, kokosnøtter og mango. Byen har ca. 2&nbsp;337 innbyggere (2005). Blant severdighetene er Pelourinho, et offentlig avstraffelsessted beliggende på et torg *[[praça]]*. Første gang reist i 1520, og Fort Real de São Filipe, en festning oppført i 1590, for å beskytte byen mot pirater, engelskmenn og franskmenn. Ligger 120 moh.
## Referanser


## Eksterne lenker
*
Basispunkt

Et **basispunkt** er **0,01 prosentpoeng** og benyttes ofte i forbindelse med renter. Et basispunkt er ett hundredels prosentpoeng og som måleenhet brukes det særlig i kapitalforvaltning til å angi avkastningsforskjeller og kostnader. Det kalles også **rentepunkt** eller **yieldpunkt**.

100 basispunkter er ett prosentpoeng, og 10 000 basispunkter er 100,00 prosentpoeng.

Ved sammenligning av to prosentsatser benyttes enkel aritmetikk for å finne differansen i basispunkter.  Eksempelvis er forskjellen mellom 4,01 % og 4,00 % ett basispunkt.

## Eksterne lenker
* Ordliste finansielle ord og uttrykk fra Kommunalbanken
Libanesisk pund

**Libanesisk pund** er myntenheten i Libanon. Symbol for libanesisk pund er £, og valutakoden  er LBP. 1 pund var tidligere inndelt i 100 piastre (qirsh), men disse er ikke i bruk lenger.

Verdien av et libanesisk pund har siden 1997 vært låst mot amerikansk dollar, slik at 1 USD = 1507,5 LBP. 

## Referanser
Andreas Hamnes

**Per Andreas Hamnes** (født 21. august 1941 i Nordland) er en norsk prest og politiker (Ap). Hamnes var sogneprest i Strømmen menighet, deretter ordfører i Skedsmo kommune fra 1991. I hans periode hadde kommunen en vesentlig bymessig utvikling, og befolkningstallet økte fra 34&nbsp;000 til 42&nbsp;000. Det ble bygget permanent flomdike mot Øyeren, nytt rådhus, ny jernbanestasjon og busstasjon, samt ny kino, og i Lillestrøm ble Norges Varemesse etablert. 

Hamnes ble i 2005 nødt til å søke permisjon fra sitt verv som ordfører etter avsløring om at han hadde mottatt private fordeler fra Nedre Romerike Vannverk i forbindelse med den såkalte Vannverkssaken. Varaordfører Anita Orlund etterfulgte Hamnes som ordfører i Skedsmo.

## Referanser


## Eksterne lenker
*
AS Riskafjord

**AS Riskafjord** er et rederi fra Hommersåk i Sandnes kommune som ble stiftet i 1913. Rederiets båt «Riskafjord II», som lenge gikk i rute mellom Hommersåk og Stavanger, er blitt en kjent båt i nærmiljøet og begrepet "Riskafjord" blir av folk ofte assosiert med den koselige lokalrutebåten.

## Historie
Selskapet AS Riskafjord ble stiftet 1913. Dette var på et allmannamøte på et lokalt bedehus i Hommersåk 17. desember samme år AS Riskafjord ble et faktum. De hadde kun en båt på denne tiden. En motorkutter som ble omdøpt fra «Ly» til «Riskafjord». Denne kutteren skulle gå mellom Hommersåk og Stavanger og ha som oppgave å frakte både folk og varer (bl.a. melk) til og fra byen. Selskapet utstedte aksjer pålydende 25 kroner, som alle melkeleverandører skulle kjøpe minst en av. Rederiet fortsatte og ble viktig for riskabuen som på den tiden hadde mange forbindelser med Stavanger. I 1927 hadde rederiet 3 båter, men besluttet å kjøpe en til. Valget ble dampbåten «Olava» fra Halden bygget så tidlig som 1864. Båten ble omdøpt «Riskafjord II». Prisen var på 16 tusen norske kroner.

I 1950 hadde AS Riskafjord tre båter i trafikk. «Riskafjord» og «Tourist I» gjorde en god jobb og i tillegg var «Riskafjord II» totalrenovert og satt inn i fart. Båten hadde nå en kapasitet på 164 passasjerer, og hadde fått en dieselmotor på 165 hestekrefter, som gjorde båten raskere. Båten var nesten helt forandret og oppussingen kostet selskapet 120 tusen norske kroner. I 36 år gikk «Riskafjord II» i ordinær rute mellom Stavanger og Hommersåk, men så, i 1996 var det slutt. Da overtok et annet selskap og hurtigbåter ble satt i trafikk. Fra 1997 har «Riskafjord II» kun gått chartertrafikk. I dag arrangeres det åpne turer for folk flest. Båten kan også leies til private arrangementer.

## Flåteliste

## Eksterne lenker
* Riskafjords hjemmeside
Hardhet

**Hardhet** kan sikte til:

* Hardhet (materialvitenskap), omhandler et stoffs evne til å motstå  mekanisk påvirkning.
* Hardhet (vann), et mål for mineralinnholdet i vann.
Mike Wallace

**Myron Leon «Mike» Wallace** (født 9. mai 1918, død 7. april 2012) var en amerikansk TV-journalist. Han var en av korrespondentene i det amerikanske nyhetsmagasinet *[[60 Minutes]]*. Han jobbet med programmet fra det ble opprettet i 1968. I 2006 sluttet Wallace som fast korrespondent i *60&nbsp;Minutes*. Han fortsatte med å jobbe for CBS, men i langt mindre grad enn tidligere.

Han intervjuet en rekke verdensledere, som Deng Xiaoping, Ayatollah Khomeini, Kurt Waldheim, Yasir Arafat, Menachem Begin, Malcolm X, Martin Luther King, Anwar Sadat, Manuel Noriega, Vladimir Putin og Mahmoud Ahmadinejad. Samtidig laget han også reportasjer om flere av de største amerikanske og internasjonale kjendisene innen sport, kultur og underholdning.

Wallace regnes som en av foregangsmennene for den konfronterende intervjuteknikken, noe som gav ham stor anerkjennelse som journalist. Men hans kompromissløse stil førte også til at han ble kritisert som uhøflig og uredelig mot intervjuobjektene.

Wallace startet sin mediekarriere i 1939 i en radiostasjon i Michigan. Han har en stjerne på Hollywood Walk of Fame. 

## Referanser


## Eksterne lenker
* 
*
Otto Krefting

**Otto Carl Martin Krefting** (1831–1899) var en norsk offiser og arkeolog. Han ledet i perioden 1865–1866 arkeologiske undersøkelser i Nidarosdomen og i perioden 1867–1868 de første utgravningene av Selje kloster på oppdrag fra Fortidsminneforeningen. Krefting var formann i Trondhjemsavdelingen av Fortidsminneforeningen og sørget for at ruinene av erkebiskop Olav Engelbrektssons festning på Steinvikholmen ble arkeologisk undersøkt og restaurert i regi av foreningen. 

Etter at restaureringen av Nidarosdomen begynte 1869, fungerte Krefting som inspektør ved restaureringsarbeidene frem til sin død i 1899. I en overgangsperiode da det ikke var noen fast arkitekt ved domkirken, ledet han også restaureringen av korbuen mellom oktogonen og langkoret 1871–1872. Krefting utgav i 1885 boken *Om Trondhjems Domkirke*, der han oppsummerte det som til da var kjent om kirkens opprinnelse og bygningshistorie.

Han var far til Axel Krefting (1859–1932).

## Referanser


## Eksterne lenker
*
SDS «Hansteen»

**SDS «Hansteen»** er et seildampskip bygget i 1866 ved Nylands mekaniske verksted for Norges geografiske opmåling (NGO), og oppkalt etter daværende sjef for NGO, professor Christopher Hansteen. Skipet ble også lånt ut til Johan Hjort og G.O. Sars for å brukes til havforskning. I 1872 var skipet losji for kronprins Oscar under avdukingen av Haraldstøtta i Haugesund.

I 1898 ble skipet solgt til Innherad Forenede Damskipsselskap og benyttet som lokalbåt i Trondheimsfjorden. Det ble solgt til Det Helgelandske Dampskipsselskab, omdøpt til «Haarek» og satt inn i rutetrafikk langs Helgeland og mellom Sandnessjøen og Træna. I 1950 ble «Hansteen» solgt til Florø og konvertert til losjiskip, først for sesongarbeidere under sildefisket, og fra 1962 kjøpt av Oslo Indremisjon og brukt som losjiskip i Akerselva under navnet «Ivar Elias».

Skipet ble kjøpt i 1978 av Olaf T. Engvig og restaurert tilbake til utformingen som havforskningsskip. I 1986 ble fartøyet overtatt av Stiftelsen D/S «Hansteen» i Trondheim. Fra 2015 driftes skipet av Museene i Sør-Trøndelag (MiST) ved Trondhjems Sjøfartsmuseum, etter avtale med stiftelsen. Det har blitt utført restaureringsarbeider både i skrog og interiør. Skipet ligger ved Sjøfartsmuseet i vinterhalvåret, og i Brattørabassenget om sommeren.

## Tidslinje
*1866: Levert som DS «Hansteen» til Norges geografiske opmåling, i dag kalt Statens kartverk
*1898: Overtatt av Innherad Forenede Dampskibsselskab
*1900: Overtatt av Det Helgelandske Dampskibsselskab som døpte det om til *Haarek*
*1962: Herberge for Oslo Indremisjon
*1978: Kjøpt av Olaf T. Engvig
*1986: Overtatt av Stiftelsen D/S «Hansteen»

## Referanser


## Eksterne lenker
* 
* 
*  Offisielt nettsted for SDS «Hansteen»
*  «Feil bruk av veteranskip», artikkel i *[[Adresseavisen|Adressa]]*, 6. august 2011 om SDS «Hansteen»
Kjennetegn

**Kjennetegn** er særtrekk som er egnet til å identifisere en person, en ting, et begrep, en vare, tjeneste eller annet. Betegnelsen *kjennetegn* brukes innenfor en lang rekke fagfelt. Kjennetegn kan være et språklig fenomen, et bilde, en lyd, en lukt eller annet som kan oppfattes av en observatør.

*Forretningskjennetegn* er særlig foretaksnavn og varemerker som kan registreres i offentlige registre. Innehaveren kan ha oppnådd enerett og slike kjennetegn er omfattet av norsk lovgivning og internasjonale traktater.

*[[Offentlig myndighet]]s* kjennetegn er særlig våpenskjold, segl eller annet merke, så som kongevåpen, riksvåpen og kommunevåpen. Bruken av disse som kjennetegn er eksklusiv for de offentlige myndigheter, og er beskyttet gjennom straffeloven § 165.

## Se også
* Identitet
* Tegn
* Emblem

## Litteratur
* Hans Cappelen og Knut Johannessen: *Norske kommunevåpen*, Oslo 1987
* Hans Cappelen: "Ny norsk straffelov med endringer for offentlige våpen, flere andre kjennetegn og symboler", *Heraldisk Tidsskrift*, bind 12 nr. 112, København oktober 2015, side 79-84,nettversjon her http://www.cappelen-krefting.no/hans/norsk-straffelov.pdf
Bill O’Reilly

**Bill O'Reilly** (født 10. september 1949 i New York City i USA) er en amerikansk programleder, forfatter og politisk kommentator. Han er mest kjent som programleder for kommentarprogrammet *[[The O'Reilly Factor]]* som gikk på TV-kanalen Fox News Channel mellom 1996 og 2017. I perioden 2002–2009 ledet han sitt eget radioprogram, og han har gitt ut en rekke bestselgende bøker som i hovedsak tar for seg politiske temaer.

## Yrkeskarriere
O'Reilly startet sin tv-karriere i 1971 i en lokal tv-stasjon i Pennsylvania, og har blant annet jobbet som korrespondent for ABC, før han begynte i Fox News.

## Kontroverser, kritikk og parodi

O'Reilly har hatt en rekke konflikter med forskjellige politikere, kjendiser og mediapersonligheter i USA. Dette omfatter blant andre Al Franken, Bill Moyers, George Clooney, 50 Cent, Rosie O'Donnell, Arianna Huffington, Mark Cuban,  Nas, Joe Scarborough, Snoop Dogg, Ludacris, David Letterman, og Keith Olbermann.

Flere organisasjoner som følger amerikanske media, som Media Matters for America og Fairness and Accuracy in Reporting har kritisert O'Reilly for manglende journalistisk integritet, og anklager ham for å forvrenge fakta og å bruke misledende og feilaktig statistikk.

Bill O'Reilly er også en av de viktigste kildene til inspirasjon for komikeren Stephen Colberts satiriker persona på  Comedy Central programmet *[[The Colbert Report]]*, der han regelmessig parodieres.

### Påstander om seksuell trakassering / utpressing

Den 13. oktober 2004 gikk O'Reilly til rettssak mot *O'Reilly Factor*s produsent Andrea Mackris, hennes advokat Benedict P. Morelli, og Morelli's advokatfirma. Han anklaget dem for utpressing etter at Mackris hadde truet med å anklage O'Reilly for seksuell trakassering med mindre han betalte henne mer enn $60&nbsp;000&nbsp;000 (USD). Senere samme dag leverte Mackris sin anmeldelse mot O'Reilly. Hun hevdet O'Reilly hadde plaget henne med sexprat på telefonen, noe som blant annet inkluderte en "skitten og degraderende monolog om sex." O'Reilly benektet dette, og påstod at Mackris' motiver var finansielt og politisk motivert. Detaljene rundt denne avtalen er holdt konfidensielle. Sakene ble endelig avsluttet den 28. oktober 2004.

## Referanser


## Eksterne lenker
* 
* 
* 
* 
* ''The O'Reilly Factor'' website
* Content analysis of O'Reilly's rhetoric finds spin to be a 'factor'
* O'Reilly's syndicated newspaper column
* List of radio stations streaming the O'Reilly Factor
*  Review of "Bold fresh Piece of Humanity"
Roald Bruun-Hanssen

**Roald Eric Bruun-Hanssen** (født 1962) er en norsk tidligere fotballspiller og fotballtrener. Roald Bruun-Hanssen er født og oppvokst på Åstveit i Åsane, Hordaland og var til 2014 daglig leder i Sportsklubben Brann. 

Bruun-Hanssen er utdannet cand.mag. med fagkretsen idrett (Norges idrettshøgskole), offentlig administrasjon (Universitetet i Bergen) og bedriftsøkonomi (NHHK).  Han har vært regionsansvarlig for spillerutvikling innen fotball i fylkene Hordaland, Rogaland og Sogn og Fjordane, og i fra 2000–2006 var han daglig leder i Hordaland Fotballkrets. Høsten 2006 ble han ansatt i Sportsklubben Brann som ny sportsdirektør i klubben, etter at Per-Ove Ludvigsen trakk seg. Denne stillingen hadde han frem til mai 2010, da han ble gitt en administrativ stilling i klubben.

Før han ble ansatt som sportsdirektør i Brann, var han toppfotballsjef i Norges Fotballforbund.

Han er bror til Norges tidligere forsvarssjef Haakon Bruun-Hanssen. 

## Spillerkarriere
Roald Bruun-Hanssen hadde en aktiv karriere i Tertnes, Varegg, Åsane og i Drøbak/Frogn. 1. divisjon var det høyeste nivået han spilte på (Varegg i 1981). Bruun-Hanssen la opp som spiller i 1991.

## Trenerkarriere
Roald Bruun-Hanssen har vært hovedtrener Åsane i to perioder. I sesongene 1992–1993 og 1995–1996. 

## Referanser


## Eksterne lenker
*
Abernethy

**Abernethy** er en historisk landsby som ligger ved elven Tay i Perth and Kinross i Skottland, omtrent ca. 30 km sørøst for Perth. Stedet har et av Skottlands to bevarterundtårn av irsk type (det andre er i Brechin i Angus, begge blir tatt hånd om og administreres av foreningen *[[Historic Scotland]]*). Det tyve meter høye rundtårnet ble tilsynelatende bygget i to etapper, noe som kan ses i endringer i steinverket, og kan dateres til mellom 1000- og 1100-tallet.

Landsbyens navn er opprinnelig piktisk, det eldste kjente opptegnelsen var «Apurnethige». Flere utgaver av piktisk eller tidlig middelaldersk skulptur har blitt funnet i Abernethy, inkludert en ufullstendig piktisk symbolstein som er murt inn i rundtårnets fundament. Tårnet er etter sigende å ha fått sitt navn fra det skotsk-gæliske ordet *Aber* som betyr «munn av» og *Nethy* som er navnet på elven, det vil si «munningen av elven Nethy».

Landsbyen var en gang «hovedstaden», eller i det minste senter av betydelig religiøs og politisk betydning, for det piktiske kongeriket. Sognekirken, som står på landområde som ble gitt av Nechtan mac Der-Ilei, en piktisk konge tidlig på 700-tallet, er dedikert il sankt Brigid av Kildare (ca. 451–525), og selve kirken er det hevdet ble grunnlagt av Dairlugdach, den andre abbedisse av Kildare, en av de fremste klostre i det tidlig kristne Irland.

Til vest for Abernethy, i byen Forteviot, beseiret kong Cináed mac Ailpín eller Kenneth I av Skottland i henhold til myten pikterne og deres konge og ble med kongeriket Skottlands grunnlegger. De fleste historikere mener likevel i dag at dette slaget aldri fant sted, se *[[MacAlpins forræderi]]*.

Et lite museum ble åpnet ganske nylig og holdes åpen for publikum i sommermånedene og har en utstilling om landsbyen. Ved folketellingen i 2001 hadde Abernethy en befolkning på 890 mennesker. Det økte noe til 1 429 ved tilsvarende folketelling i 2011, og beregnet til 1 470 i 2014.
 

## Annet
Abernethy er også navnet på en kjeks som blir utviklet av skotten John Abernethy ved at han foreslo tillegget av karvefrø og sukker.

## Referanser


## Eksterne lenker
* 
* [«Abernethy»](https://en.wikisource.org/wiki/Collier's_New_Encyclopedia_(1921)/Abernethy) i 1921 *Collier's Encyclopedia* (via *Wikisource*)
Jahmir Hyka

**Jahmir Hyka** (født 8. mars 1988) er en albansk fotballspiller som spiller for den kinesiske klubben Guizhou FC.

I februar 2006 skrev midtbanespilleren under på en treårs-kontrakt med . Jahmir var første gang i Trondheim og Rosenborg i oktober 2005, hvor han i spilte i en treningskamp mot Nidelv, man han ble sendt hjem uten kontraktsforslag. I februar i 2006 snudde imidlertid Rosenborg, og skrev likevel kontrakt med den albanske U-18-landslagsspilleren. 

Jahmir Hyka er en offensiv midtbanespiller, og regnes som en av de beste spillerne i Albania i sin aldersgruppe. Jahmir gikk i første omgang inn i Rosenborgs juniorstall, men ble tatt opp til A-laget kort tid etter. Han kom fra den albanske klubben Dinamo Tirana.

I mai 2006 ble Jahmir nektet spillerlisens av fotballforbundet&nbsp;. Måneden etter fikk han allikevel lisens etter at han ble sendt hjem til Albania&nbsp;&nbsp;. Rosenborg måtte imidlertid bevise at Hyka var til nytte for klubben over Norges Fotballforbund, som kunne vurdere å trekke tilbake lisensen på et senere tidspunkt.

Hyka ble i 2007 frigitt av RBK, og skrev under for Olympiakos&nbsp;.

## Referanser


## Eksterne lenker
*
Olof Naucler

**Olof Simonsson Nauclér** (latin **Olaus Nauclerus**) (født 1626, død 1706) var en svensk bergverksmann og landmåler.

Etter studier i Uppsala, ble han i 1657 ansatt ved bergvesenet («Bärgsväsendet»). Da Trøndelag tilfalt Sverige ved freden i 1658, reiste Nauclér med kommandant Lorentz Creutz på hans reise til Trondheim for å fastsette de nye grensene. På reisen tegnet Nauclér også kart over Trondheim og prospekt over Nidarosdomen, det eldste man kjenner. Nauclérs kart er også det eldste kjente kartet over Trondheim.

Da svenskene ble drevet tilbake fra Norge, gjenopptok Nauclér sin virksomhet i bergvesenet og ble 1665 sjef ved Stora Kopparberget i Dalarna. I 1671 kjøpte og senere renoverte han *Stabergs bergsmansgård*  i Falun. Han eide gården til 1706, det året han døde. Etter hans tid var gården fortsatt i familien Nauclérs eie til 1820. Det er fra 1671 og fremover gården bygges opp fra en gammel middelaldergård til et barokkanlegg som i dag (per 2019) er et fredet kulturminne.

## Referanser
Prefekt

**Prefekt** (latin: *praefectus*, av *praeficere*, av *pre-* og *facere*, «gjøre», egentlig «foresatt») er en person med en ledelsesfunksjon; i det gamle Roma: betegnelse for visse høyere embetsmenn, det vil si leder av  administrativt område. En prefekts embete eller område kalles et prefektur, men i mange post-romerske tilfeller finnes prefekter uten prefekturer og vice versa.

I romanske språk benyttes fortsatt disse ordene, eksempelvis i Frankrike hvor det henvises til øverste embetsmann i et departement; fylkesmann, og politimester i Paris (*préfet de police*).

## Antikkens Roma
*Praefectus*, «den som står foran (andre)», ofte med en ytterligere kvalifikasjon, var den formelle tittelen av mange myndighetspersoner i Romerriket, fra ganske lavt posisjonerte til militære eller sivile av høy rang. Deres autoritet var ikke legemliggjort i deres person (som det var med valgte magistrater), men kreert av delegasjon fra en høyere autoritet. De hadde en del egen autoritet i deres prefektur, som eksempelvis å kontrollere fengsler og i den sivile administrasjon. Generelt var prefekten en myndighetsperson som ble utpekt av en magistrat for en bestemt, avgrenset periode for å utføre en bestemt oppgave (*mandatum*). Opprinnelig var det en militær oppgave, eksempelvis ble en reservetropp kommandert av en prefekt.

## Referanser
Midtun skole

**Midtun skole** er en kommunal barneskole på Nesttun i Fana bydel i Bergen kommune. Skolen ble bygget i 1926, og er dimensjonert for 350 elever.

## Referanser


## Eksterne lenker
* Midtun skoles internettside
* Bergen byleksikon på nett, om Midtun skole
Neontetra

**Neontetra** er en liten karpelaks som er utbredt i akvaristikken.
Det er en pelagisk ferskvannsfisk som finnes i Amazonas i Sør-Amerika.

## Beskrivelse
Neontetra kan ofte forveksles med den nesten identiske kardinaltetraen. Forskjellen er at neontetraens røde linje bare går fra midten og bakover, mens kardinaltetraens begynner helt foran på fisken. Å se forskjeller på kjønnene er vanskelig. Neontetraen blir oftest 3&nbsp;cm lang, og kan bli opp mot fem år gammel.

## Trivsel
Den foretrekker mørkt bunnsubstrat og ikke for mange større fisker. Neontetra er en stimfisk og trives bedre jo større stimen er. De bør derfor holdes i stim på minst 10 fisk for å være sunne og leve lenge. 
De kan holdes i temperaturer mellom 20 og 28&nbsp;°C, men når vannet er over 24&nbsp;°C lever neontetraen ikke like lenge som i kjøligere vann.

Neontetraen kan lett bli offer for større fisk i akvariet. Skalare er en fisk som gjerne jakter på neontetra.

## Eksterne lenker
* 
*  ''Paracheirodon innesi'', Neontetra - akvaforum.no
*
Neri Valen

**Neri Valen** (1893–1954) var en norsk landbrukskandidat, forstmann, gårdbruker og Venstre-politiker fra Bø. Han var stortingsrepresentant for Telemark i fem perioder: 1931–1954. Han døde ved nyttår 1954, før den siste stortingsperioden hadde startet, og ble erstattet av Torkell Tande.

Han hadde artium fra Skien gymnas 1912, og var dobbelutdannet fra Norges Landbrukshøgskole: jordbrukskandidat i 1915 og skogbrukskandidat i 1917. Han var formann i Studentsamfunnet i Ås i tre semester.

Valen var parlamentarisk leder for Venstre fra 1935–1945 og 1951–1954. 

Neri Valen var sønn av lensmann og gårdbruker Halvor Valen (1849–1911) og Anne Ramse (1861–1944). Han var gift med Ingebjørg Vaa (1893–1981), og derved svoger til Dyre Vaa og Aslaug Vaa. En statue av Valen ble reist i Bø sentrum i 1958, utført av Dyre Vaa.

## Referanser


## Eksterne lenker
*
Stiklingfisker

* Aulorhynchidae
* Centriscidae
* Fistulariidae
* Hypoptychidae
* Indostomidae
* Macroramphosidae
* nålefiskfamilien
* Pegasidae
* Solenostomidae
* stiklinger
* trompetfisker

**Stiklingfisker** (Gasterosteiformes) er en gruppe piggfinnede fisker. Alle disse fiskene har en kropp som er kledd med beinplater, isolerte pigger foran ryggfinnen, og en mer eller mindre fremskutt snute. Fylogenetikken til denne gruppen er usikker og plasseringen av den kan variere i forskjellige kilder. Her blir Nelson (2006) fulgt.
 

## Referanser


## Litteratur
* 

## Se også
* nålefisker
## Eksterne lenker
*
Tordis Maurstad

**Tordis Elfrida Maurstad** (født Witzøe 24. desember 1901 i Kristiansund, død 10. januar 1997 i Oslo) var en norsk skuespiller, kjent fra teaterscene, radio og fjernsyn. 

Hun var knyttet til Det Norske Teatret i over 50 år og gjestet ved flere andre teatre, foruten å være flittig benyttet på film, TV og radio gjennom mange tiår. 

Hun var datter av Albert Lauritz Witzøe og Anne Marie Bjerkestrand. Hennes farbror var stortingsmann Endre Witzøe (1875-1934). Tordis Maurstad var gift med Alfred Maurstad (1896-1967), senere kjæreste med Jakob Sande (1906-1967) og samboer og ektefelle av forfatter og dramatiker Helge Krog (1889-1962) fra 1949. Hennes sønn fra første ekteskap er skuespilleren Toralv Maurstad (1926-2022).

## Filmografi i utvalg
* 1977 – *[[Kattelek (1977)|Kattelek]]* som fru Orban 
* 1969 – *[[Frøken Rosita (1969)|Frøken Rosita]]* som Tante 
* 1962 – *[[Gengangere (1962)|Gengangere]]* som fru Helene Alving 
* 1940 – *[[Godvakker-Maren (1940)|Godvakker-Maren]]* som Slektning av Endresen  
* 1935 – *[[Samhold må til (1935)|Samhold må til]]* som Lisa Dalen 
* 1934 – *[[Liv (1934)|Liv]]* som Liv Haugen 

## Referanser


## Eksterne lenker
* 
*
Reisafjorden

:*For fjorden med samme navn i Sørreisa kommune, se [[Reisafjorden (Sørreisa)]].*

**Reisafjorden** (nordsamisk: **', [[kvensk]]: **') er en fjord i kommunene Nordreisa og Kvænangen i Nord-Troms. Den er en arm av Kvænangen. Fjorden har innløp mellom Skjervøya i vest og Haukøya i øst og strekker seg rundt 35 kilometer sørover til fjordbotnen ved Storslett. Mot øst går fjordarmene Oksfjorden og Straumfjorden og mot vest Bakkebyfjorden.

Ved Storslett munner Reisaelva ut i fjorden og danner et brakkvannsdelta som er vernet som Reisautløpet naturreservat.

Reisavassdraget er det nest største laksevassdraget i Troms, og Reisafjorden er en nasjonal laksefjord. Foruten laks finnes bestander av sjøørret og sjørøye. Alle de vanlige saltvannsartene er representert.

## Referanser
Smile

**Smile** regnes som forløperen til bandet Queen. Brian May og Roger Taylor sammen med bassgitarist og vokalist Tim Staffell. Da Staffell forlot bandet, tok Freddie Mercury over og endret navnet til Queen i 1970.

## Eksterne lenker
*
Det dobbelte kjærlighetsbud

**Det dobbelte kjærlighetsbud** av og til kalt** Nestekjærlighetsbudet**, er navnet på et sitat av Jesus Kristus. Det er gjengitt i Bibelen, i Matteusevangeliet, 22. kapittel, vers 37-40. Det består av en sammenstilling av to gammeltestlamentlige skriftsteder, fra 3. Mosebok og 5. Mosebok.

Uttalelsen kom da noen lovkyndige fariseere vil forsøke å sette Jesus på prøve.

Sitatet er hentet fra Det Norske Bibelselskaps bibeloversettelse.

## De to store bud
:Da fariseerne hørte at han hadde stoppet munnen på saddukeerne, kom de sammen. 
:En av de lovkyndige blant dem ville sette ham på prøve og spurte: 
:«Mester, hvilket bud er det største i loven?» 
 
:Han svarte: 
:«Du skal elske Herren din Gud av hele ditt hjerte og av hele din sjel og av all din forstand. 
:Dette er det største og første bud. Men et annet er like stort: Du skal elske din neste som deg selv. 
 
:På disse to bud  hviler hele loven og profetene.»

Sitatet er hentet fra Det Norske Bibelselskaps bibeloversettelse.

## Kilder
* Bibelen, Det Norske Bibelselskap.

## Eksterne lenker
* Bibelen, Det Norske Bibelselskap.
Cellekjerne

**Cellekjernen** er en geleaktig masse kalt *nukleoplasma*, omsluttet av en kjernemembran. Det er en organell som finnes i alle eukaryote celler. *[[Eukaryot]]* er sammensatt av *eu-* og *caryota*, avledet av *karyos*, som betyr henholdsvis «ekte» og «kjerne».

Cellekjernen fungerer som kontrollsenteret i cellen. I cellekjernen finnes arvestoffet, DNA, i kromosomene.

Det er kun eukaryote organismer som har cellekjerne. Prokaryote organismer mangler en cellekjerne omsluttet av en membran. Det er riktignok et avgrenset område som kan gjenkjennes som «kjerneliknende» eller *nukleoid*. I dette området finnes DNA-et.

Kjernemembranen som omslutter cellekjernen antas å være sammenhengende med endoplasmatisk retikulum.

DNA-et i cellekjernen inneholder informasjon som styrer alt som foregår i cellen. Gjennom porer i membranen passerer stoffer inn og ut av kjernen.

Når cellen trenger noe av den informasjonen som ligger i DNA-et, blir det laget en kopi av DNA-et i form av et RNA-molekyl. Kopieringen kalles en *transkripsjon*. RNA-molekylet er en kopi av bare ett gen. Det er derfor mye kortere enn DNA-molekylet. RNA finnes i tre former. Det er nRNA; ribosom-RNA, som utgjør en del av ribosomet, videre er det tRNA; transport-RNA, og mRNA; budbærer-RNA. Alle tre deltar i produksjonen av proteiner, *proteinsyntesen*.

DNA-molekylene er for store til at de kan slippe ut gjennom kjernemembranenm men RNA-et er lite nok, så det slipper ut av kjernen. Selve informasjonen kommer altså ut i cytoplasmaet, mens «originalen» – DNA-et – ligger trygt lagret inne i cellekjernen.
## Referanser



## Eksterne lenker
*
The Dandy Girls

**The Dandy Girls** er en tidligere norsk musikkgruppe. De er Norges første alljente rock'n roll band, og er sånn sett en pionér innen norsk musikk.

## Historie
Gruppen var aktiv i perioden 1964–1969, og turnerte i til sammen 12 land i Europa og Asia. Bl.a. opptrådte de for Shahen av Iran, på anmodning fra Shah'en selv. De ble også engasjert av Forsvarets velferdstjeneste, og spilte på flere norske baser, både i Norge og i utlandet.

De er også kjent for å ha takket nei til å spille som oppvarmingsband for The Rolling Stones i Zürich i 1967. Mick Jagger og Keith Richards hadde like før dette blitt tatt med hasj, men dette var ikke grunnen til at de takket nei.

Den opprinnelige besetningen var Inger Tragethon (gitar og vokal), Torill Bakken (trommer og vokal), Marit Hurum (gitar og vokal) og Anne Skotland (bass og vokal). Tragethon er fra Geilo, resten fra Hønefoss. Gruppen som reiste i Asia og blant annet spilte i et av palassene til Shahen besto av Anne Skotland (vokal, bass, langfløyte) Rosemarie Eggli (sologitar, tenorsaksofon og vokal) fra Zürich, Marit Hurum (rytmegitar, altsaksofon og vokal), Gaby Taüber (keyboard, trombone og vokal) fra Zürich og Torill Bakken (trommer, trompet og vokal). De to sveitsiske medlemmene kom til da Inger Tragethon sluttet for å fortsette skolegang, og ble med i resten av turnéperioden.

Gruppens manager var Thor G. Norås fra Stavanger.

## Dandy Girls' plass i norsk musikkhistorie
Dandy Girls trekkes ofte fram som et eksempel på at norsk presse i større grad omtaler musikkgrupper med mannlig besetning enn kvinnelig. Selv om denne gruppen må kunne ses på som pionerer innen norsk musikk, med stor suksess, særlig i utlandet; i Sveits, Tyskland, Italia, Iran, Indonesia, Thailand, Japan, Taiwan, og Filippinene, ble det ikke funnet plass til dem i NRKs serie «Norsk rocks historie» i 2005. Også i sin samtid skrev pressen uforholdsmessig mye om de samtidige mannlige rockegruppene. Det som særlig vekker oppsikt med D.G. er at de oppholdt seg i krigssonene og opplevde mer enn de fleste tenåringsjentene i sin tid.

Et annet godt eksempel på usynliggjøring av jenteband, er The Playmates som spilte i samme periode som det mer omtalte The Vanguards. Denne problematikken er noe av grunnen til at Marta Breen utga boken «Piker, vin og sang» i 2006.

Dandy Girls ga bare ut to barneplater, singler, men spilte inn en rekke TV-show, bl.a. i NRKs Pop-Corn, i Suisse-Romande i Genève, Channel-7 i Manila mfl. Alle showene er blitt slettet og eksisterer ikke mer.

I 2004 ble 12 av Dandy Girls kostymer vist fram på en mannequinoppvisning på Restaurant Charlottenlund i Stavanger. Bl. den blå kjolen på bildet. Kjolene var så korte at det var sydd truser i samme materialet som kjolen.

Kostymene finnes registrert avbildet på en CD i Musikkavdelingen i Stavanger Bibliotek.

## Diskografi
* 1966 &ndash; To You (singel) 
* 1966 &ndash; Heitan & Håtan (singel)

## Referanser
Åfjorden

**Åfjorden** er navnet på flere fjorder i Norge:
*Åfjorden  (Hyllestad) &ndash; en fjord i Hyllestad kommune i Sogn og Fjordane.
*Åfjorden (Røst) &ndash; en fjord i Røst kommune i Nordland.
*Åfjorden (Åfjord) &ndash; en fjord i Åfjord kommune i Sør-Trøndelag.
*Åfjorden &ndash; et annet navn på Ofjorden i Finnmark.